قبائیلی امور کی وزارت
قبائلی امورکے وزیرجناب ارجن منڈا نے آسام کے اپنے دوروزہ دورے کے پہلے دن قبائلی ترقیاتی پروگراموں کے نفاذ کا جائزہ لیا
قبائلی معاش کو فروغ دینے کے لئے ون دھن ایک گیم چینجر ثابت ہوسکتاہے :جنا ب ارجن منڈا
نئی دہلی، 12؍ ستمبر :قبائلی امورکے وزیر جناب ارجن منڈا نے 12ستمبر 2021کو گواہاٹی میں ریاستی گیسٹ ہاؤس میں کہاکہ‘‘ون دھن آسام میں قبائلی معاش اور صنعت کاری کو فروغ دینے کے لئے ایک گیم چینجر ثابت ہوسکتاہے جب کہ ایک لوویہ ودیالیہ قبائلی بچوں کو یکساں اوراعلیٰ معیاری تعلیم فراہم کرے گا’’۔
جناب منڈا ریاست کے اپنے دوروزہ دورے کے دوران ، وہاں آسام کے وزیراعلیٰ جناب ہیمنتا بسوا شرما سے ملاقات کرنے گئے تھے ۔ وزیراعلیٰ کے ساتھ اس سرگرم میٹنگ کا مقصد قبائلی ترقیاتی پروگراموں  کے ریاست میں نفاذ کاجائزہ لینے اورانھیں سمجھناتھا۔ اس میٹنگ میں آسام سرکارکے وزراء ، پرنسپل سکریٹری جناب پراویرکرشنا ،ٹرائیفیڈ کے منیجنگ ڈائرکٹراور ٹرائیفیڈ کے دیگرحکام موجودتھے ۔
میٹنگ کے دوران ان پروگراموں کے سلسلے میں ریاست آسام کے ذریعہ کی گئی پیش رفت کا جناب ارجن منڈا نے جائزہ لیا جس میں قبائلیوں کے لئے چھوٹی جنگلاتی مصنوعات کے لئے کم از کم امدادی قیمت  ، ون دھن یوجنا ، ای ایس ڈی پی تربیت شامل ہیں۔اس سے قبل اگست میں آسام کے وزیراعلیٰ نے نئی دہلی ٹرائیفیڈ کی ٹیم سے ملاقات کی تھی ، جس کا مقصد ریاست میں قبائلی ترقی کو توسیع دینے کے لئے منصوبے تیارکرنااور آگے بڑھنے کے لئے طورطریقوں کو وضع کرناتھا۔ میٹنگ کے دوران قبائلی ترقی کو اگلی سطح تک لے جانے کے ان مستقبل کے پروگراموں کا مظاہرہ کیاگیا اور ان پرتبادلہ خیال بھی کیاگیا۔
اپنے دوروزہ دورے میں جناب منڈا کے ساتھ ٹرائیفیڈ کے منیجنگ ڈائرکٹرجناب پراویرکرشنا اور وزارت اورٹرائیفیڈ کے دیگر سینیئر حکام بھی شامل ہیں ۔ وزیراعلیٰ کے ساتھ میٹنگ کے بعد وزیرموصوف نے شمال مشرقی علاقائی مرکز میں جسمانی تعلیم کے لکشمی بائی قومی ادارے میں وائس آف شمال مشرقی جن جاتیہ لیڈرکانفرنس میں شرکت کی ۔
شمال مشرقی ہندوستان میں واقع آسام میں نمایاں قبائلی آبادی ہے ، جس میں 3308570جنگلاتی بستیاں ہیں ، جو ریاست کی مجموعی آبادی کا 12.4فیصد ہے ۔ کم سے کم امدادی قیمت  اور ایم ایف پی کے لئے اقداری سلسلے کی فروغ کے ذریعہ چھوٹی جنگلاتی مصنوعات  کی مارکیٹنگ کے لئے طریقہ کار سے اس ریاست میں گذشتہ دوبرسوں میں نمایاں تبدیلی سامنے آئی ہے ۔ ملک کی 21ریاستوں میں ریاستی سرکاری ایجنسیوں کے ساتھ شراکت میں ٹرائیفیڈ کے تصورکردہ نیز نافذ کردہ یہ اسکیم قبائلی آبادیوں کے لئے وسیع راحت کا ایک ذریعہ بن کرابھری ہے جو قبائلی معیشت میں براہ راست کروڑوں روپے کا اضافہ کررہی ہیں ۔ ریاست آسام میں ایم ایف پی اسکیم کے لئے ایم ایس پی کااستعمال کیاہے جس کے بعد حکومت ہند کی مجموعی سرکاری خرید کا فنڈ 58.56ایم ٹی ہے جس کی مالیت 37.39لاکھ روپے ہے ۔ ون دھن اسکیم کے تحت مجموعی طورپر 1920 وی ڈی ایس ایچ جی کو منظوری دی گئی ہے ، جن کے 128 وی ڈی وی کے کلسٹروں بن گئے ہیں ۔ اس سے جنگلاتی قبائلی آبادیوں کی 37786تعداد کو براہ راست استفادہ ہورہاہے ۔ ان وی ڈی وی کے سی کو عمل کرنے کے قابل بنانے کے لئے مجموعی منظورشدہ رقم 19.20کروڑروپے ہے ۔
وزیراعظم کے دورے کے دوسرے دن کی مصروفیات میں آسام کے گورنر جناب جگدیش مکھی کے ساتھ ملاقات کرنا اور آئی آئی ای کے ذریعہ منعقد کی جارہی ون دھن ورکشاپ کا منصوبہ بند دورہ کرنا شامل ہیں ، جہاں وہ اس اسکیم کے مستفدین کے ساتھ بات چیت کریں گے ۔
تمام ریاستوں کے لئے اسی طرح کے جائزے لینا ، نگرانی کرنا اورزمینی سطح پر پروگراموں کی عمل درآمد کے لئے منصوبہ بندی کی جارہی ہے تاکہ قبائلی عوام کے لئے آمدنی پیداکرنے کے اثر اور انھیں بااختیاربنانے میں تیزی کی جاسکے ۔
ان دوروں اورپروگراموں کا مقصد ملک بھرمیں قبائلی زندگیوں اور معاش کی مکمل تبدیلی کو پراثربنانا نیز آتم نربھربھارت کی جانب پیش رفت کرنا ہے۔